ఇండియా-కిర్గిస్తాన్ బిజినెస్ ఫోర‌మ్ ప్రారంభ  (జూన్ 14, 2019) కార్యక్రమం లో ప్రధాన మంత్రి ప్ర‌సంగం

శ్రేష్ఠులు, కిర్గిజ్ రిప‌బ్లిక్ అధ్య‌క్షులు శ్రీ జీన్‌బెకోవ్, ఇన్వెస్ట్‌మెంట్ ప్ర‌మోష‌న్ ఏజెన్సీ డైరెక్ట‌ర్ మాననీయులు శ్రీ ఆదిల్బెక్ ఉలూ శుంక‌ర్బెక్, ఎఫ్ఐసిసిఐ అధ్య‌క్షులు శ్రీ సందీప్ సోమానీ, కిర్గిస్తాన్ నుండి మరియు భారతదేశం నుండి తరలివచ్చిన వ్యాపారం, ప‌రిశ్ర‌మ మ‌రియు విద్యారంగాలకు చెందిన విశిష్ట అతిథులారా, కిర్గిజ్ మ‌రియు భార‌తీయ వ్యాపార స‌ముదాయాల తో ఈ బిజినెస్ ఫోర‌మ్ ను నిర్వ‌హించ‌డం చాలా సంతోషాన్ని ఇచ్చే అంశం. నా యొక్క బిశ్కెక్ సంద‌ర్శ‌న లో రెండో ద‌శ ఈ బిజినెస్ ఫోర‌మ్ నుండే ప్రారంభం కావ‌డం కూడా ముఖ్య‌మైందే. ఇది మ‌న ఉమ్మ‌డి ప్రాథమ్యాల‌ కు ఒక సూచిక‌ గా ఉంది. ప్రాచీన కాలం నుండి కిర్గిస్తాన్ మ‌రియు భార‌త‌దేశం స‌న్నిహిత‌మైన‌టువంటి సాంస్కృతిక సంబంధాల‌ ను, ఆర్థిక సంబంధాల‌ ను క‌లిగివున్నాయి. ఆధునిక కాలాల‌ కు అనుగుణం గా ఈ చ‌రిత్రాత్మ‌క‌ భాగ‌స్వామ్యాన్ని పెంచుకోవ‌డాని కి విస్తృత‌మైన అవ‌కాశాలు ఉన్నాయి. అధ్య‌క్షులు శ్రీ జీన్‌బెకోవ్ తో పాటు నేను భార‌త‌దేశం- కిర్గిజ్ సంబంధాల‌ ను వేరు వేరు రంగాల లో విస్త‌రింపజేసుకోదలుస్తున్నాము. ప్రత్యేకించి వ్యాపారం, ఇంకా పెట్టుబ‌డి రంగాల లో వాటిని బ‌ల‌ప‌ర‌చుకోవాల‌ని మేము తలపోస్తున్నాము. అధ్య‌క్షుల‌ వారు ఈ ఫోరమ్ కు త‌న మార్గ‌ద‌ర్శ‌క‌త్వాన్ని అందించ‌డం తో పాటు ఈ కార్య‌క్ర‌మం లో స్వ‌యం గా పాలు పంచుకొన్నారు. దీనికి గాను ఆయ‌న‌ కు ఇవే నేను ధ‌న్య‌వాదాలు తెలియజేసుకొంటున్నాను. మిత్రులారా, ప్ర‌పంచ ఆర్థిక వ్య‌వ‌స్థ లో మార్పులు శ‌ర‌ వేగం గా చోటు చేసుకొంటున్నాయి. అటువంటి ప‌రిస్థితుల లో, భార‌త‌దేశం వంటి ఒక పెద్ద ఆర్థిక వ్య‌వ‌స్థ యొక్క ఆర్థిక వృద్ధి, మ‌రి సాంకేతిక విజ్ఞానప‌ర‌మైన అభివృద్ధి ప్ర‌పంచం లో స్థిర‌త్వాని కి, ఆశ‌ కు ప్ర‌ధానాంశాలు గా ఉంటాయి. 5 ట్రిలియ‌న్ డాల‌ర్ ఆర్థిక వ్య‌వ‌స్థ గా త‌యారు కావాల‌న్న మా యొక్క ల‌క్ష్యాన్ని సాధించ‌డం లో మా దేశం లోని యువ ప్ర‌తిభాన్వితులు మ‌రియు ఔత్సాహిక నూత‌న ఆవిష్క‌ర్త‌లు ఒక ముఖ్య‌మైన పాత్ర ను పోషించ‌నున్నారు. మిత్రులారా, మ‌న ప్ర‌స్తుత‌ ద్వైపాక్షిక వ్యాపారం మ‌రియు ఆర్థిక భాగ‌స్వామ్యం వాటి సామ‌ర్ధ్యం క‌న్నా చాలా త‌క్కువ‌ గా ఉన్నాయ‌నేది స్ప‌ష్టం. ఈ కార‌ణం గా ఈ యొక్క బిజినెస్ ఫోర‌మ్ కార్య‌క్ర‌మం స‌రైన త‌రుణం లో జ‌రుగుతోందని చెప్పాలి. నా అభిప్రాయం లో వ్యాపారాన్ని, మ‌రియు పెట్టుబ‌డి ని ప్రోత్స‌హించ‌డాని కి మూడు ఉత్ప్రేర‌కాలు ఉన్నాయి. అవి.. త‌గిన వాతావ‌ర‌ణం, సంధానం మరియు బిజినెస్ టు బిజినెస్‌ (B2B) ఆదాన ప్ర‌దానాలు. స‌రైన వాతావ‌ర‌ణాన్ని ఏర్ప‌ర‌చ‌డం కోసం మ‌నం ద్వంద్వ ప‌న్నుల నివార‌క ఒప్పందాన్ని ఖ‌రారు చేసుకోవ‌ల‌సి ఉంటుంది. అంతే కాకుండా, మ‌నం ద్వైపాక్షిక పెట్టుబ‌డి ఒడంబ‌డిక విష‌యం లో క్రియాశీల సంప్ర‌దింపుల ను జ‌రుపుతున్నాము. ఇది పెట్టుబ‌డి కి ఒక బ‌ల‌మైన పునాది ని అందించ‌గ‌లుగుతుంది. ద్వైపాక్షిక వ్యాపారాన్ని పెంచ‌డం కోసం మేము ఒక అయిదు సంవ‌త్స‌రాల మార్గ‌సూచి ని సిద్ధం చేశాము. కిర్గిజ్ రిపబ్లిక్, యూరేశియ‌న్ ఎక‌నామిక్ యూనియ‌న్‌ లో ఒక స‌భ్య‌త్వ దేశం గా ఉంది. వ్యాపారాన్ని పెంచుకోవ‌డాని కి మేము యూరేశియ‌న్ ఎక‌నామిక్ యూనియ‌న్ తో ప్రెఫ‌రెన్శల్ ట్రేడ్ అగ్రిమెంట్ పైన కూడా క‌స‌ర‌త్తు చేస్తున్నాము. వ్యాపారాని కి మార్గాన్ని సుగ‌మం చేయ‌డం లో మెరుగైన సంధానం అనేది ఒక ముఖ్య భూమిక‌ ను పోషిస్తుంది. చాబ‌హార్ నౌకాశ్ర‌యం భార‌త‌దేశాని కి, అఫ్గానిస్తాన్ కు మ‌ధ్య సంధానాని కి ఒక నూత‌న వేదిక గా నిల‌చింది. మ‌నం మ‌ధ్య ఆసియా కు మ‌రియు భార‌త‌దేశాని కి న‌డుమ మెరుగైన సంధానాన్ని ఏర్ప‌ర‌చ‌డం కోసం మ‌రింత గా దృష్టి ని సారించ‌వ‌ల‌సిన అవ‌స‌రం ఉంది. B2B ఆదాన ప్ర‌దానాల‌ ను ఇనుమ‌డింప చేయ‌డం కోసం మ‌నం అనేక కార్య‌క్ర‌మాల‌ ను కూడా చేప‌ట్టాము. ఈ సంవ‌త్స‌రం లో బిశ్కెక్ లో ‘‘న‌మ‌స్కార్ యూరేశియా’’ వ్యాపార ప్ర‌ద‌ర్శ‌న ను నిర్వ‌హించ‌డం జ‌రుగుతుంది. భార‌త‌దేశాని కి మ‌రియు కిర్గిజ్ రిప‌బ్లిక్ కు చెందిన‌టువంటి వివిధ ఉత్ప‌త్తులు వ్యాపారం లో ఒక‌దాని కి మ‌రొక‌టి పూర‌కం గా ఉన్నాయి. ఈ అవ‌కాశాల‌న్నింటినీ మ‌నం స‌ద్వినియోగం చేసుకోవాలి. కిర్గిజ్ సేంద్రియ ఉత్ప‌త్తుల‌ కు విప‌ణి లో ఒక మంచి పేరు ఉంది. ప‌ర్వత ప్రాంతాల నుండి సేక‌రించే తేనె, ఇక్క‌డి నుండి వ‌చ్చే అక్రోటు కాయ, ఇంకా పాడి ఉత్ప‌త్తులు, వాటి స‌హ‌జ‌సిద్ధ స్వ‌చ్ఛ‌త కు మ‌రియు ప్రాకృతిక శుద్ధి కి మారుపేరు గా నిలుస్తున్నాయి. ఇదే విధం గా, భార‌త‌దేశం లోని వ్యాపారుల‌ కు మ‌రియు పెట్టుబ‌డిదారుల‌ కు కిర్గిజ్ రిప‌బ్లిక్ లో ఔష‌ధాలు, వ‌స్త్రాలు, రైల్వేలు, జ‌ల‌విద్యుత్తు, గ‌నుల త‌వ్వ‌కం, ఖ‌నిజాలు మ‌రియు ప‌ర్య‌ట‌న రంగాల‌ లో చ‌క్క‌ని అవ‌కాశాలు ఉన్నాయి. మిత్రులారా, మీ చ‌ర్చ‌ల‌న్నీ ఫ‌ల‌ప్ర‌దం అవుతాయ‌ని నేను కోరుకుంటున్నాను. భార‌తీయ న‌వ‌పారిశ్రామికుల తో క‌ల‌సి ప‌ని చేయ‌వ‌ల‌సింది గా కిర్గిజ్ వ్యాపార ప్ర‌ముఖులందరి ని నేను ప్రోత్స‌హిస్తున్నాను. భార‌త‌దేశానికి మీ అంద‌రి కి నేను స్వాగ‌తం ప‌లుకుతున్నాను. మ‌రి, భార‌త‌దేశ ప్ర‌జ‌లు వారు ఇక్క‌డి విమానాశ్ర‌యం లో దిగీ దిగ‌గానే మానస్ పేరు ను వినడం ఇక్క‌డి ప్ర‌జ‌లు ఎంతో అన్యోన్యం గా మెల‌గుతారని భావిస్తారు. మేము దీనిని విన్నప్పుడు, ప్ర‌పంచం లోని పాత అంశాల తో మాకు అనుబంధం ఉందనేటటువంటి అనుభూతి ని పొందుతాము. అంతలా ఉంటుంది ఆత్మీయత. మీరు భాష ప‌ట్ల ఒకింత శ్ర‌ద్ధ వ‌హించారంటే గ‌నక చాలా ప‌దాలు ఒకే విధం గా వున్న విష‌యాన్ని గ‌మ‌నించ‌గ‌లుగుతారు. మరి అటువంటి పోలిక‌ ను ఎప్పుడైతే మీరు చూస్తారో అన్యోన్య‌త అనేది స్వాభావికం గా అల‌వ‌డుతుంది. దీని ప్ర‌యోజ‌నాన్ని ఇరు ప‌క్షాలు స్వీక‌రించాలి; ఉభ‌య దేశాల అభివృద్ధి లో వ్యాపార జ‌గ‌త్తు యొక్క తోడ్పాటు కూడా పెరుగు గాక. ఈ ఒక్క ఆశ తో మీకందరి కీ అనేకానేక అభినంద‌న‌లు తెలియజేస్తున్నాను. మీకు అనేకానేక ధ‌న్య‌వాదాలు.